als_Latn dik_Latn sag_Latn
Është zhvilluar sot hapja e ofertave për dy autorizimet e mbetura të gjeneratës së tretë (3G). Kompania Eagle ka ofruar për të marrë këtë licencë shumën prej 4 milion 355 euro, ndërsa Plus ka ofruar shumën prej vetëm një euro. Anëtarët e Komisionit thanë se do të vazhdojnë me vlerësimin e ofertave.
Aktualisht, shërbimi i avancuar i komunikimit 3G, ofrohet nga dy kompani celulare, të blera fillimisht rreth tre vjet më parë nga “Vodafone” për afro 31 milionë euro dhe një vit më pas nga AMC, për gati 14 milionë euro, kur çmimi dysheme i vendosur nga AKEP ishte në të dyja rastet 12.5 milionë euro. Pasi përpjekja e tretë për të shitur licencën me të njëtin [mim dështoi (kompanitë e vlerësuan, respektivisht “Plus” 2.2 milionë euro dhe “Eagle” 3.4 milionë euro), Autoriteti i Komunikimeve Elketornike dhe Postare në korrik të këtij viti vendosi të përsërisë sërish tenderin e radhës më 10 tetor, duke ofruar njëkohësisht për shitje dy licencat e mbetura, me çmim minimal prej 4 milionë eurosh.
Procesi u kundërshtua sërish nga operatorët, pasi konsiderohet që një licencë e tillë e dhënë në një fazë kaq të vonshme është e pavlere. “ AKEP vendosi një çmim afërsisht dy herë më të lartë se oferta e dhënë gjatë konsultimeve publike, si dhe larg logjikës ekonomike të përdorur në vende të tjera perëndimore. Mbetet edhe më shqetësues fakti, që kjo situatë mban në fuqi statuskuonë e vendosur nga një duopol, që i ka dëmtuar tashmë konsumatorët shqiptarë për vite me radhë”, pohoi në atë kohë, Julien Coustaury, Drejtori Ekzekutiv i “Plus”.
Procesi dhe fitimet e të parëve nga 3G
Që në fillimet e procesit, rreth tre vjet më parë, autoriteti u kritikua nga kompanitë për formulën e dhënies së autorizimeve, duke i shitur shtrenjtë dhe në faza të ndryshme dhe jo njëherësh me kosto më të ulët, në mënyrë që të përfitonin pa diskriminim të gjithë përdoruesit e telefonisë mobile.
Kompania “Vodafone” e mbajti për një vit gjatë 2011-s të drejtën ekskluzive të shërbimit 3G, avantazh ky tepër i madh në një kohë që tregu i “voice” po maturohet dhe të gjithë operatorët po shikonin tregun e të dhënave (data) si burimin e ri të të ardhurave. AMC e fitoi tenderin në tetor 2011, duke ofruar rreth 14 milionë euro dhe këtë shërbim e ofroi pak muaj më vonë. Të dhënat zyrtare të AKEP-it dëshmojnë qartë se në 2011-n tregu i telefonisë u tkurr me 4 për qind dhe se dy kompanitë, AMC dhe “Eagle Mobile” pësuan rënie të xhiros përkatësisht me 19 për qind dhe 8.5 për qind, në një kohë kur “Vodafone” arriti ta shfrytëzojë këtë avantazh, duke pasur të ardhura prej 20.2 miliardë lekësh, pothuajse në të njëjtin nivel në raport me 2010-n, ndërkohë që fitimi u reduktua nga 8.5 miliardë lekë në 5 miliardë lekë.
Burimi: www.monitor.al
(Herë të lexuara: 409)
als_Latn als_Latn als_Latn als_Latn als_Latn als_Latn als_Latn als_Latn